Anna-Liisa Kurve

Anna-Liisa Kurve (sündinud 4. märtsil 1973) on eesti filoloog ja tõlkija ning kunagine lapsnäitleja.

Lapsepõlv lapsnäitlejana
Anna-Liisa Kurve sai 1980. aastatel tuntuks lapsnäitlejana Helle Murdmaa lavastatud mängufilmis "Nukitsamees", kus ta mängis üht peategelast, Itit (Tallinnfilm, 1981). Peaosas oli ta ka Eve Viilupi fantaasiarohkes lavastuslikus lastesaatesarjas "Kikerikii" (ETV, 1981–1983), kus mängis Anna-Liisat. 

Anna-Liisa Kurve oli kolmeaastane, kui hakkas ETV laste laulustuudios Ave Kumpase käe all muusikat õppima ning ETV laululapsena osalema paljudes ETV laste- ja laulusaadetes.Aigi Viira, Villu Päärt. Lapseeas kuulsaks. Trauma või teene? Postimees.ee, 09.12.2002. 

Ta on mänginud veel lavastuslikus lastesaatesarjas "Päkapikula" (ETV, 1981), lastelavastuses "Ainult üks kord aastas" (ETV, 1984), lastemuusikalis "Päikeselaegas" (ETV, 1983), lavastuslikus Väikese Nõia laulusaates "Vana kapi saladus" (ETV, 1983) jmt. Lapsnäitlejana on ta esinenud ka mõnes Eesti Raadio kuuldemängus ("Soovid tagurpidi", 1982) ja ETV luulesaates ("Luuletused", 1983).Anna-Liisa Kurve osalusega tele- ja raadiolavastusi ja -saateid ERR Arhiiv. Vaadatud 13.05.2024. 

Haridus ja töö
Kurve on lõpetanud 1996. aastal Tartu Ülikooli inglise filoloogia alal bakalaureuseastmes ja 2004. aastal magistriastmes ning koostanud magistriprojektina "Väikese inglise-eesti jalgpallisõnastiku" (Tartu, 2004).Väike inglise-eesti jalgpallisõnastik E-kataloogis ESTER. Vaadatud 13.05.2024.

2023. aastal kaitses ta Tallinna Ülikoolis eesti filoloogia alal magistritöö "Algupärandite keeletoimetamine sõdadevahelises Eesti Vabariigis A. H. Tammsaare "Juuditi" 1936. aasta redaktsiooni näitel" (juhendaja Reili Argus).2022. aasta teisel poolel ja 2023. aasta esimesel poolel kaitstud eesti keele alased lõputööd Emakeele Seltsi koduleht / Oma Keel 2/2023.

Ta on töötanud Eesti Õigustõlke Keskuses tõlkijana. Hiljem on ta olnud diplomaatilisel tööl väljaspool Eestit, 2015. aasta seisuga elas ja töötas Luksemburgis. Õigusaktide tõlkijana on ta osalenud ka eesti õiguskeele sõnaloomes.Hille Saluäär. Seitse aastat Euroopa Liidu õigusaktide tõlkimist Ettekanne Riigikogule. Tallinn 2016.

2015. aastal võitis ta välismaal elavate eestlaste kategoorias e-etteütluse.Merike Teder. E-etteütlus pani kolleegidega keelereeglite üle arutama. Postimees.ee, 13.03.2015.

Eesti Pimedate Raamatukogus leidub heliraamatuid, mille Kurve on sisse lugenud vabatahtliku lugejana.Anna-Liisa Kurve loetud heliraamatuid Eesti Pimedate Raamatukogus. Vaadatud 13.05.2024.

Isiklikku
Tema isa oli näitleja ja telerežissöör Igor Kurve.

Viited

Välislingid
 Foto Anna-Liisa Kurvest koos isa Igor Kurvega ETV saates "Laulud emale" ERR Arhiiv, 24. veebruar 1981

Kategooria:Eesti filoloogid
Kategooria:Eesti tõlkijad
Kategooria:Eesti filminäitlejad
Kategooria:Tartu Ülikooli filosoofiateaduskonna vilistlased
Kategooria:Tallinna Ülikooli vilistlased
Kategooria:Sündinud 1973